Kauko Heuru

Kauko Aarno Artturi Heuru (11. huhtikuuta 1936 Hinnerjoki – 10. helmikuuta 2023 Huittinen) oli suomalainen oikeustieteen lisensiaatti ja hallintotieteiden tohtori ja Huittisten ja Kuopion kaupunginjohtaja. Heuru toimi Huittisten kunnanjohtajana 1966–1971, kauppalanjohtajana 1972–1976, kaupunginjohtajana 1977–1990, Tampereen yliopiston vt. apulaisprofessorina 1988–1990 ja Kuopion kaupunginjohtajana 1990–1998.Tampereen yliopisto, 2000, Kunnan päätösvallan siirtyminen == Tutkija == Heurun kunnallisoikeuden alaan kuuluva väitöskirja ”Kunnan päätösvallan siirtyminen” tarkastettiin Tampereen yliopistossa vuonna 2000. Heuru kirjoitti kunnallisasioista lukuisia teoksia, kuten käytännön kuntalakiin, perustuslailliseen kunnallishallintoon ja kunnalliseen itsehallintoon liittyvistä kysymyksistä. Tarkastelukulma on paljolti oikeudellinen, koska hän katsoo, että kunnallinen itsehallinto on ennen kaikkea kansalaisten oikeus. Heuru on esittänyt muun muassa seuraavan teesin: ”Kuntarajojen muuttamisen sijasta kuntien tehtävät pitäisi eriyttää. Jokaisen kunnan ei tarvitsisi tehdä samoja asioita. Meillä pitäisi olla kaksi tai useampi tasoinen kuntalaitos.”Kauko Heuru: Perustuslaillinen kunnallishallinto s. 401–402 (Edita 2006) Heurun mukaan demokratia ja tehokkuus muodostavat kunnallishallinnon keskeisimmän arvopohjan. Näiden välillä vallitsee tietynlainen jännite. Heuru on tutkinut oikeushistoriallisessa valossa kunnanvaltuuston asemaa tämän jännitteen sisällä. Hän on selvittänyt kunnanvaltuuston vallan syntyhistoriaa sekä sen kehittymistä yhteiskunnallisen muutoksen osana. Heurun mukaan kunnallishallinnossa on perinteisesti korostettu demokraattisia arvoja. Hän väittää tutkimuksissaan, että 1990-luvulla tässä tapahtui ratkaiseva muutos. Tällöin tehokkuusvaatimukset voimistuivat ja niihin myös vastattiin. Suomen kunnallishallinto siirtyi erilaisten kokeilujen ja hallinnonuudistusten kautta uudenlaiseen kunnallishallintoon, jonka johtavana aatteena on tulosjohtamisen idea. Heuru pohtii, että mitä pitemmälle tulosjohtamista on kunnallishallinnossa toteutettu, sitä enemmän valtuusto on menettänyt asemaansa kunnan päätösvallan käyttäjänä. Hänen mukaan valtuuston valtaa on siirretty täytäntöönpanijoille tietoisesti, mutta sitä on siirtynyt myös salaisesti. Jokainen pelkän tavoitteen asettava valtuuston päätös, jota ei sidota keinovalikoimaan, siirtää valtuuston valtaa. Samoin tekee määrärahapäätös, jota ei sidota yhteen määrätarkoitukseen. Tohtori Heuru on pitänyt luentosarjoja hallinto-oikeudesta Kuopion yliopistossa, Tampereen yliopistossa ja Turun yliopistossa. Hän on myös harjoittanut kuntien luottamushenkilöiden ym. koulutusta eri puolilla maata (1999–2008) sekä ollut Satakunnan ammattikorkeakoulun tuntiopettaja (2000–2008). Kunnallisalan kehittämissäätiö (KAKS) on aikoinaan rahoittanut Heurun post doc -työtä. Kauko Heuru oli yhteiskuntatieteiden tohtori h.c. (1996) Kuopion yliopistosta. == Luottamustoimia == * Satakunnan seutukaavaliiton liittovaltuuston jäsen (1969–1984) * Kokemäenjokilaakson kasvatusneuvolan kl:n liittovaltuuston pj. (1980–1984) * Suomen Kaupunkiliiton valvontatarkastaja (1979–1982) * Kunnallistalouden neuvottelukunnan jäsen (1983–1985) * Suomen Kaupunkiliiton hallituksen varajäsen (1985–1989) * Pohjois-Savon liiton liittovaltuuston puheenjohtaja (1991–1994) * Keskus-Sato Oy:n hallintoneuvoston jäsen (1991–1996) * Kuopion kauppakamarin hallituksen jäsen (1991–1998) * Oy Audiatur Oy:n hallituksen jäsen (1992–1994) * Suomen Maakuntien liiton hallituksen jäsen (1992–1994) * Vaajasalon sairaalasäätiön hallituksen jäsen (1993–1998) * Suomen Kuntaliiton valtuuston jäsen (1993–1997) * Kansallis- Osake-Pankin tilintarkastaja (1993–1995) * Kuopio Tanssii ja Soi ry:n puheenjohtaja (1997–1998) == Kunnianosoituksia == === Ritarikunnat === * Suomen Leijonan Ritarikunnan komentajamerkki (SL K) * Pyhän Karitsan Ritarikunnan komentajamerkki (PKR K) * Suomen Valkoisen Ruusun Ritarikunnan ritarimerkki (SVR R) === Muut kunniamerkit === * Sotilasansiomitali (Sot.am.) * Suomen kuntaliiton kultainen kunniamerkki * Suomen kaupunkiliiton hopeinen kunniamerkki * Kuopion kaupungin kultainen kunniamerkki * Ratsumiesristi * Porilaisristi * Apostoli Markuksen I luokan risti (Aleksandrian patriarkalta, AleksPMarkR I) * Ruhtinas Daniliin kunniamerkki (Moskovan patriarkalta) === Kunniajäsenyydet === * Konevitsa r.y. * Snellman instituutti === Muut kunnianosoitukset === * Huittisten hullu mies, 1988 == Teoksia == * Kunnallisen budjettioikeuden perusteet. 1987.. * Länsimainen oikeusajattelu. Tampereen yliopisto, 1989. . * Af Ursin, Klaus & Heuru, Kauko: Kunnanjohtajan asema ja johtamisedellytykset. Tampereen yliopisto, kunnallistieteiden laitoksen julkaisusarja 3/1990. Tampereen yliopisto, 1990. * Uusi kuntalaki. Painatuskeskus, 1995.. * * Itsehallinnon aika. Helsinki: Kunnallisalan kehittämissäätiö, 2001.. * Heuru, Kauko, Mennola, Erkki & Ryynänen, Aimo: Kunnallinen itsehallinto. Lakimiesliiton kustannus, 2001.. * Kuntalaki käytännössä. HelsinkI: Edita, 2001.. * Kunta perusoikeuksien toteuttajana. Talentum, 2002.. * Hyvä hallinto. Edita, 2003.. * Perustuslaillinen kunnallishallinto. Edita, 2006.. * Heuru, Kauko, Mennola, Erkki & Ryynänen, Aimo: Kunta – Kunnallisen itsehallinnon perusteet. Edita, 2008.. == Lähteet == == Aiheesta muualla == * Suomen lakimiehet 2009, Suomen lakimiesliiton julkaisu. * Kauko Heurun muistokirjoitus Helsingin Sanomissa Luokka:Kuopion kaupunginjohtajat Luokka:Huittisten kaupunginjohtajat Luokka:Kansallisen Kokoomuksen poliitikot Luokka:Suomalaiset juristit Luokka:Suomalaiset hallintotieteilijät Luokka:Vuonna 1936 syntyneet Luokka:Vuonna 2023 kuolleet